CELEX: 62019TN0726
Language: et
Date: 2019-10-25 00:00:00
Title: kohtuasi T-726/19: 25. oktoobril 2019 esitatud hagi – LSEGH (Luxembourg) ja London Stock Exchange Group Holdings (Italy) versus komisjon

20.1.2020   
            
            
               ET
            
            
               Euroopa Liidu Teataja
            
            
               C 19/55
            
         
      25. oktoobril 2019 esitatud hagi – LSEGH (Luxembourg) ja London Stock Exchange Group Holdings (Italy) versus komisjon
      (kohtuasi T-726/19)
      (2020/C 19/67)
      Kohtumenetluse keel: inglise
      
         Pooled
      
      
         Hagejad: LSEGH (Luxembourg) Ltd (London, Ühendkuningriik) ja London Stock Exchange Group Holdings (Italy) Ltd (London) (esindajad: advokaadid O. Brouwer, A. Pliego Selie ja A. von Bonin)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada hagejaid puudutavas osas kostja 2. aprilli 2019. aasta otsus C(2019) 2526 riigiabi SA.44896 kohta, mida Ühendkuningriik rakendas seoses välismaiste kontrollitavate äriühingute (edaspidi „CFC“) kontserni rahastamise maksuvabastusega; ja
               
            
                  —
               
               
                  mõista hagejate ja võimalike menetlusse astujate kohtukulud vastavalt Üldkohtu kodukorra artiklile 134 välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et komisjon on rikkunud õigusnormi ja/või on teinud ilmse hindamisvea ning ei esitanud vaidlustatud otsuses piisavalt põhjendusi võrdlussüsteemi määratlemise kohta.
               
            
                  2.
               
               
                  Teine väide, et komisjon on rikkunud õigusnormi ja/või on teinud ilmse hindamisvea ning ei esitanud piisavalt põhjendusi, kui liigitas vääralt kontserni rahastamise maksuvabastuse erandiks võrdlussüsteemi tavapärasest toimimisest.
               
            
                  3.
               
               
                  Kolmas väide, et komisjon on rikkunud õigusnormi ja/või on teinud ilmse hindamisvea, kui leidis vaidlustatud otsuses, et kontserni rahastamise maksuvabastus diskrimineerib ettevõtjaid.
               
            
                  4.
               
               
                  Neljas väide, et komisjon on rikkunud õigusnormi ja/või on teinud ilmse hindamisvea, kui järeldas, et kontserni rahastamise maksuvabastus ei ole põhjendatav võrdlussüsteemi olemuse või üldise ülesehitusega.